钦定古今图书集成/理学汇编/字学典/第160卷 > 屠隆考槃馀事 > 笔洗
## 钦定古今图书集成/理学汇编/字学典/第160卷 > 屠隆考槃馀事 > 笔洗

玉者，有钵盂洗、长方洗、玉环洗，或素或花，工巧拟古
铜者；有古鏒金小洗，有青绿小盂，有小釜小卮匜，此
五物原非笔洗，今用作洗，最佳。陶者有官哥元洗、葵
花洗、磬口元肚洗、四卷荷叶洗、卷口蔗段洗、绦环洗、
长方洗，但以粉青纹片朗者为贵。有龙泉双鱼洗、菊
花瓣洗、钵盂洗、百折洗，有定窑三箍元洗、梅花洗、绦
环洗、方池洗。柳斗元洗。元口仪棱洗。有中盏作洗、边
盘作笔觇者。有宣窑鱼藻洗、葵瓣洗、磬口洗。鼓样青
剔白樀洗，近日新作甚多，制亦可观，似未入格。